తేజస్విని కొల్హాపురే

తేజస్విని కొల్హాపురే (జననం 1980 జనవరి 1) భారతీయ నటి, మోడల్.

 కెరీర్ 
ఆమె జీ టీవీలో రాజా బుందేలా దర్శకత్వం వహించిన ముఝే చాంద్ చాహియే అనే టెలివిజన్ ధారావాహికతో తన అరంగేట్రం చేసింది. ఆ తరువాత మోడలింగ్ రంగంలోనూ, చిత్రసీమలోనూ అడుగుపెట్టింది.

ఆమె జీ టీవీలో రిష్తే అనే మినిసిరీస్ ఎపిసోడ్‌లలో, సౌఘత్, తుమ్ బిన్ లలో నటించింది. ఆమె నాటకరంగంలో కూడా రాణించింది.

ఆమె 1992 సంవత్సరంలో కృపా క్రియేషన్స్ - విమల్ ఎన్. ఉపాధ్యాయ ప్రచురించిన ఫ్యాషన్ కేటలాగ్‌లో మోడలింగ్ అసైన్‌మెంట్ చేసింది. ఈ కేటలాగ్ అదే ఎడిషన్‌లో, ఆమెతో పాటు ఐశ్వర్య రాయ్, సోనాలి బింద్రే, నికి అనెజా తదితరులు ఉన్నారు.

ఆమె పాంచ్ (2003), అగ్లీ (2013) హిందీ చిత్రాలలో తన నటనకు ప్రసిద్ధిచెందింది.

 వ్యక్తిగత జీవితం 
ఆమె ముంబైలో కొల్హాపూర్‌కు చెందిన మరాఠీ కుటుంబంలో జన్మించింది. ఆమె తండ్రి పండరీనాథ్ కొల్హాపురే శాస్త్రీయ గాయకుడు.If I had my way, I would have worked with Raj Kapoor all my life: Padmini Kolhapure, Times of India, 13 September 2013. ఆమె శక్తి కపూర్ భార్య శివంగి కొల్హాపురే, పద్మిని కొల్హాపురే లకు సోదరి. అలాగే శ్రద్ధా కపూర్‌కి ఆమె పిన్ని.

ఆమె గాయని లతా మంగేష్కర్‌కి మేనకోడలు, ఆమె నాన్నమ్మ లత తండ్రి అయిన దీనానాథ్ మంగేష్కర్‌కి సవతి సోదరి. ఆమె తల్లి మంగళూరు వాసి నిరుపమ ప్రభు ఆమె కుటుంబం మంగళూరుకు చెందినది. ఆమె ఎయిర్‌లైన్స్‌లో ఉద్యోగం చేసింది.If I had my way, I would have worked with Raj Kapoor all my life: Padmini Kolhapure, Times of India, 13 September 2013.

తేజస్విని కొల్హాపురే పంకజ్ సరస్వత్‌ ని వివాహం చేసుకుంది. వీరికి 2015లో ఒక కుమార్తె జన్మించింది.

 మూలాలు 
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:హిందీ సినిమా నటీమణులు
వర్గం:1980 జననాలు